b'\n_START_ARTICLE_\nFiat CR.42 Falco\n_START_SECTION_\nZa\xc4\x8detek proizvodnje\n_START_PARAGRAPH_\nLetalo je bilo \xc5\xbee ob za\xc4\x8detku razvoja zastarelo. Bilo je zasnovano na lovskih letalih iz prve svetovne vojne. Dvokrilec z odprto kabino in fiksnim podvozjem je bil projektiran leta 1936, slu\xc5\xbebo v Regia Aeronavtica pa je za\xc4\x8del \xc5\xa1ele novembra 1939. Kljub vsemu temu so ga kupile Belgija, Finska, Mad\xc5\xbearska in \xc5\xa0vedska. Izdelovali so ga vse do leta 1942, takrat pa so ga na hitro umaknili iz aktivne slu\xc5\xbebe in je slu\xc5\xbeil le \xc5\xa1e kot trena\xc5\xbeno letalo za lovske pilote.\n_START_SECTION_\nUspehi letala\n_START_PARAGRAPH_\nLetalo je bilo sicer okretno, a je bilo neprimerno za zra\xc4\x8dne dvoboje, zato so se piloti, ki so z njim leteli izogibali tovrstnim spopadom in so letalo raje uporabljali za zra\xc4\x8dno podporo enotam na tleh. Ve\xc4\x8dina letal je bila stacioniranih na severnoafri\xc5\xa1kem boji\xc5\xa1\xc4\x8du in v bazah v Sredozemlju. Med bitko za Britanijo je bilo v Belgijo poslanih 50 teh lovcev, ki so sodelovali v bojih med oktobrom 1940 in januarjem 1941. Letala so bila zdesetkana v spopadih z britanskimi lovci, zato so tudi prekinili z njihovo proizvodnjo.'